als_Latn dik_Latn sag_Latn
Kompania Hitachi po planifikon të krijojë një ashensor në Kinë, që sipas saj do të jetë më i shpejti në botë. Sipas kompanisë ky ashensor do të shkojë në katin e 95-të për 43 sekonda. Me këtë shpejtësi super të lartë, duhet ta pranojmë se do të harxhoni më shumë kohë duke pritur ashensorin që të ndalojë tek kati juaj, për shkak të ndërtesës shumë të madhe, sesa të arrini në katin e duhur kur jeni në ashensor.
Kompania tha se do të ndërtojë një ashensor që do të lëvizë me shpejtësi 72km/h në një qiellgërvishtës që është në jug të Kinës, në qytetin Guangzhou. Ky qiellgërvishtës do të jetë gati nga viti 2016.
Për momentin vetëm ndërtesa Taipei 101 në Tajavan mban rekordin për ashensorin më të shpejtë në botë, i cili lëvizë me shpejtësi 60.6km/h. Kompania Hitachi është e sigurt se ashensori i saj i ri do të ofrojë një udhëtim të rehatshëm, edhe pse në shpejtësi të lartë, dhe ju nuk do të ndjeni aspak presionin e ajrit.
(Herë të lexuara: 319)
als_Latn als_Latn als_Latn als_Latn